钦定古今图书集成/明伦汇编/官常典/第713卷 > 桓彝 俞纵
## 钦定古今图书集成/明伦汇编/官常典/第713卷 > 桓彝 俞纵

按《晋书》本传，“彝字茂伦，谯国龙亢人，汉五更荣之九
世孙也。父颢，官至郎中。彝少孤贫，虽箪瓢处之晏如。
性通朗，早获盛名，有人伦识鉴，拔才取士，或出于无
闻，或得之孩抱，时人方之许、郭。少与庾亮深交，雅为
周𫖮所重。𫖮尝叹曰：‘茂伦嵚崎历落，固可笑人也’。起
家州主簿。赴齐王冏义，拜骑都尉。元帝为安东将军”，
版行逡遒令。寻辟丞相中兵属，累迁中书郎，尚书吏
部郎，名显朝廷。于时王敦擅权，嫌忌士望，彝以疾去
职。尝过舆县，县宰东海徐宁，字安期，通朗博涉，彝遇
之欣然，停留累日，结交而别。先是，庾亮每属彝觅一

真海岱清士。”因为叙之。即迁吏部郎，竟历显职。明帝
将伐王敦，拜彝散骑常侍，引参密谋。及敦平，以功封
万宁县男。丹阳尹温峤上言：“宣城阻带山川，频经变
乱，宜得望实居之。窃谓桓彝可充其选。”帝手诏曰：“适
得《太真表》如此。今大事新定，朝廷须才，不有君子，其
能国乎？方今外务差”轻，欲停此事。彝上疏深自㧑挹，
内外之任，并非所堪。但以坟柏在此郡，欲暂结名义，
遂补彝宣城内史。在郡有惠政，为百姓所怀。苏峻之
乱也，彝纠合义众，欲赴朝廷。其长史裨惠以郡兵寡
弱，山人易扰，可案甲以须后举。彝厉色曰：“夫见无礼
于其君者，若鹰鹯之逐鸟雀。今社稷危逼，义无晏安。”
乃遣将军朱绰讨贼别帅于芜湖，破之。彝寻出石头，
会朝廷遣将军司马流先据慈湖，为贼所破，遂长驱
迳进。彝以郡无坚城，遂退据广德。寻王师败绩，彝闻
而慷慨流涕，进屯泾县。时州郡多遣使降峻，裨惠又
劝彝伪与通和，以纾交至之祸。彝曰：“吾受国厚恩，义
在致死，焉能忍垢蒙辱，与丑逆通问？如其不济，此则
命也。”遣将军俞纵守兰石。峻遣将韩晃攻之。纵将败，
左右劝纵退军，纵曰：“吾受桓侯厚恩，本以死报。吾之
不可负桓侯，犹桓侯之不负国也。”遂力战而死。晃因
进军攻彝，彝固守经年，势孤力屈。贼曰：“彝若降者，当
待以优礼。”将士多劝彝伪降，更思后举，彝不从。辞气
壮烈，志节不挠。城陷，为晃所害，年五十三。时贼尚未
平，诸子并流迸，宣城人纪世和率义故葬之。贼平，追
赠廷尉，谥曰简。咸安中，改赠太常。俞纵亦以死节，追
赠兴古太守。初，彝与郭璞善，尝令璞筮，卦成，璞以手
坏之。彝问其故，曰：“卦与吾同，丈夫当此非命，如何？”竟
如其言。有五子：温、云、豁、秘、冲。